paragraph_text: Jack Sparrow je izmišljeni lik, antijunak iz Disneyevog filmskog serijala Pirati s Kariba. Jack je kapetan piratskog broda Crni biser, te jedan od Piratskih vladara iz Bratskog dvora, u kojem je vladar Karipskog mora. U svih pet filmova ga glumi američki glumac Johnny Depp, koji je svoju glumu djelomice utemeljio na rock glazbeniku Keithu Richardsu, koji se na Deppov nagovor i sam pojavio u trećem i četvrtom filmu u ulozi Jackovog oca. U petom filmu mladog Sparrowa glumi američki rock glazbenik Anthony De La Torre.